
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

  privind aprobarea acordării  ajutoarelor de urgenţă familiilor şi persoanelor care se află în situaţii de necesitate deosebite, altele decât cele cauzate de calamităţi naturale, incendii, accidente şi a metodologiei de acordare a ajutoarelor de urgenţă
          Consiliul local al muncipiului Focşani , judeţul Vrancea , întrunit în şedinţă ordinară;

· Analizând   proiectul  de  hotărâre  iniţiat  de  Primarul Municipiului Focşani prin care se propune aprobarea acordării ajutoarelor de urgenţă familiilor şi persoanelor care se află în situaţii de necesitate deosebite, altele decât cele cauzate de calamităţi naturale, incendii, accidente şi a metodologiei de acordare a ajutoarelor de urgenţă, precum şi raportul Direcţiei economice  înregistrat la nr. 23465 /10.05.2012; 

· văzând  avizul  favorabil  al  Comisiei  pentru  buget,  finanţe,  investiţii, liberă iniţiativă, economic şi servicii publice şi Comisiei pentru drepturile omului, culte, relaţii cu cetăţenii, muncă şi protecţie socială ;

· având în vedere adresa nr.4379/09,05,2012 transmisă de Serviciul Public Local de Asistenţă Socială Focşani şi înregistrată la nr.23395/10.05.2012.
· în  conformitate cu prevederile   art.15 şi 16 din Legea nr. 292/2011–Legea asistenţei sociale, a prevederilor art 28 alin (2) din Legea nr. 416/2001 privind venitul minim garantat cu modificările şi completările ulterioare, precum şi prevederile art 41 şi 42 din  H.G.  nr. 50/2011 pentru aprobarea Normelor metodologice de aplicare a prevederilor Legii nr. 416/2001;

· în baza art.36 alin.(1) şi (2), lit. “d “ şi alin (6), lit.a, pct.2 precum şi în temeiul art.45, alin.(1) din Legea nr. 215/2001 privind administraţia publică locală, republicată în anul 2007, cu modificările şi cmpletările ulterioare;

HOTĂRĂŞTE:

                   Art.1 Se aprobă acordarea ajutoarelor de urgenţă familiilor şi persoanelor care se află în situaţii de necesitate deosebite, altele decât cele cauzate de calamităţi naturale, incendii, accidente, conform anexei nr.1 care face parte integrantă din prezenta hotărâre.
                   Art.2 Se aprobă Metodologia de acordare a ajutoarelor de urgenţă, în baza Legii nr.416/2001 privind venitul minim garantat, cu modificările şi completările ulterioare, familiilor şi persoanelor care se află în situaţii de necesitate, conform anexei nr.2 care face parte integrantă din prezenta hotărâre.
                  Art.2 Se aprobă formularul de cerere privind solicitarea ajutorului de urgenţă,  conform anexei nr.3 care face parte integrantă din prezenta hotărâre.

                  Art.3 Cu data prezentei se apbrogă prevederile HCL nr.307/28.11.2006 modificată şi completată prin HCL nr.144/201/16.12.2008.
                  Art.4 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică  şi Serviciul Public Local de Asistenţă Socială Focşani .

    PREŞEDINTE DE ŞEDINŢĂ, 

                                                                                  CONTRASEMNEAZĂ:
 Oloeriu Ioan Liviu                                               SECRETARUL MUNICIPIULUI   

                                                                                 FOCŞANI

                                                                                            Eduard Marian Corhană
Municipiul Focşani, 29 mai 2012                                                      

Nr. 134
            ROMÂNIA                                                           Anexa nr.1 la Hotărârea nr.134/2012
     JUDEŢUL VRANCEA

  MUNICIPIUL  FOCŞANI

      CONSILIUL LOCAL
            LISTA 
SITUAŢIILOR DEOSEBITE CARE JUSTIFICĂ ACORDAREA AJUTOARELOR DE URGENŢĂ, ALTELE DECÂT CELE CAUZATE DE CALAMITĂŢI NATURALE, 

INCENDII, ACCIDENTE
1. Persoanele care suferă de boli grave dovedite cu acte medicale de specialitate ce necesită investigaţii medicale la clinici de specialitate, intervenţii chirurgicale în ţară sau străinătate, asigurarea medicamentelor, procurarea unor dispozitive medicale, cu prescripţia medicului din care rezultă starea de urgenţă;
2. Cazul tinerilor şi copiilor proveniţi din centre rezidenţiale sau ai căror părinţi au decedat ori au un singur părinte care nu au posibilităţi să intreţină familia şi care au rezultate deosebite la învăţătură, pentru continuarea studiilor;
3. Sprijinirea persoanelor singure sau familiilor nevoiaşe cele mai defavorizate ale caror venituri sunt de până la 400 lei/luna/ membru de familie sau persoană singură în vederea achitării unei cote părţi din datoriile la utilităţile de strictă necesitate: apă, energie electrică, gaze naturale, energie termică, datorii acumulate la întreţinere;
4. În cazul decesului ambilor părinţi, când copiii minori sunt preluaţi de familii cu venituri mici;

5. În cazul  decesului persoanei singure sau al unei persoane dintr- o familie ale cărei venituri nete pe membru de familie sunt sub nivelul salariului minim pe economie, când persoana decedată nu a avut asigurate contribuţiile la fondul asigurărilor sociale de sănătate, urmaşii acestora neputând beneficia de ajutor de înmormântare din partea altor instituţii;

6. Suportarea unei părţi din cheltuielile ocazionate de decesul unei persoane în străinătate, pentru repatrierea căreia familia nu are posibilităţi să suporte costurile ridicate;

7. Alte cazuri ce pot apărea ca urmare a unor evenimente de forţă majoră.  

   PREŞEDINTE DE ŞEDINŢĂ, 

                                                                                               CONTRASEMNEAZĂ:
         Oloeriu Ioan Liviu                                                        SECRETARUL MUNICIPIULUI  

                                                                                         FOCŞANI

                                                                                                    Eduard Marian Corhană

            ROMÂNIA                                                            Anexa nr.2 la Hotărârea nr.134/2012
     JUDEŢUL VRANCEA

  MUNICIPIUL  FOCŞANI

      CONSILIUL LOCAL
METOTOLOGIA DE ACORDARE A AJUTOARELOR DE URGENŢĂ
în baza Legii nr.416/2001 privind venitul minim garantat, cu modificările şi completările ulterioare familiilor şi persoanelor care se află în situaţii de necesitate
            1. Ajutoarele de urgenţă se acordă, potrivit prevederilor legale în vigoare în domeniu, de Primarul Municipiului Focşani, prin instituţia aflată în subordinea Consiliului Local şi anume  Serviciul Public Local de Asistenţă Socială Focşani.

            2. Ajutoarele de urgenţă se stabilesc în bani sau în natură şi reprezintă măsuri financiare destinate asigurării unui standard minim de viaţă, susţinerii familiei şi copilului, promovării şi garantării exercitării de către persoanele cu nevoi speciale a drepturilor şi libertăţilor fundamentale.
            3. (1) Primarul poate acorda ajutoare de urgenţă familiilor sau persoanelor singure aflate în situaţii de necesitate datorate calamităţilor naturale, incendiilor, accidentelor, precum şi pentru alte situaţii deosebite stabilite prin hotărâre a consiliului local, în limita prevederilor bugetare anuale, pentru aceeaşi familie/persoană o singură dată pe an. 

                (2) Nu beneficiază de ajutoare de urgenţă familiile sau persoanele singure aflate în situaţii de necesitate care au datorii la bugetul local al Municipiului Focşani şi care au beneficiat de ajutoare pentru încălzirea locuinţelor pe perioada sezonului rece.

            4. Dispoziţia primarului de acordare a ajutoarelor de urgenţă are la bază solicitarea scrisă a unui membru de familie sau a persoanei singure, precum şi ancheta socială efectuată de personalul serviciului public de asistenţă socială din subordinea consiliului local prin care se certifică situaţiile de necesitate sau, după caz, situaţiile deosebite în care se află familiile ori persoanele singure.
            5. Ajutorul de urgenţă se acordă la cererea scrisă a persoanei îndreptăţite, a reprezentantului familiei sau a reprezentantului legal al persoanei îndreptăţite, conform formularului de cerere aprobat prin hotărâre a consiliului local.
            6. Cererea este formularul tipizat care conţine date privind componenţa familiei, veniturile realizate de membrii acesteia, bunurile deţinute, date referitoare la situaţia educaţională şi profesională a acestora, precum şi informaţii referitoare la nevoile speciale şi situaţiile particulare în care aceştia se află.
            7. Cererea este însoţită în mod obligatoriu de documentele doveditoare privind componenţa familiei, veniturile realizate de membrii acesteia sau de persoana singură, precum şi de orice alte documente privind situaţia membrilor familiei, prevăzute de lege, în funcţie de fiecare caz în parte după cum urmează:

a) acte de identitate ale tuturor membrilor de familie (Buletin de identitate, Carte de identitate, Certificat de naştere, Carte de identitate provizorie) ;
b) certificat de căsătorie ( copie) ;
c) certificat de deces (copie) ;
d) dovezi de venit ( adeverinţe de salarizare, cupon de pensie, talon alocaţie) ;
e) adeverinţă eliberată de Administraţia Finanţelor Publice a Municipiului Focşani din care să rezulte că au (sau nu au), venituri din activităţi independente ; venituri din cedarea folosinţei bunurilor ; venituri din investiţii ; venituri din activităţi agricole ; venituri din transferul proprietăţilor imobiliare din patrimoniul personal ; venituri din alte surse ;
f) certificat fiscal eliberat de Primăria Municipiului Focşani din care să rezulte că nu au datorii la bugetul local ;

g) hotărârea definitivă de încuviinţare a adopţiei, de plasament familial al minorului, potrivit legii ;
h) actul din care să rezulte calitatea solicitantului de tutore sau curator ;
i) certificatul de încadrare într-un grad de handicap, eliberat potrivit legii, de către Comisia de evaluare a persoanelor cu handicap pentru adulţi/copii, respectiv acte care atestă încadrarea în gradul I, II  sau III de invaliditate, pentru persoanele aflate în întreţinere ; proces – verbal de constatare a incendiului /efectelor calamităţilor eliberat de organele competente ;
j) adeverinţe de elev sau de student, eliberate în luna curentă sau în luna anterioară depunerii cererii pentru acordarea ajutorului de urgenţă ( în adeverinţă de elev sau de student se va menţiona dacă beneficiază de bursa, tipul şi cuantumul acesteia );
k) facturi fiscale insoţite de chitanţe, în original, pe numele celui care face solicitarea, care să reflecte cheltuielile de înmormântare ;
l) acte medicale doveditoare ale stării de sănătate ( bilete de internare- externare din spital, certificate de încadrare în grad de handicap, decizii asupra capacităţii de muncă, reţete sau tratamente prescrise de medicul specialist, buletine de analize, scrisoare medicală eliberată de medicul specialist, specificându-se diagnosticul şi tratamentul medicamentos propus, durata tratamentului etc) ;
m) orice acte care vin în susţinerea cererii privind acordarea ajutorului de urgenţă.  

           8. Dosarul întocmit de persoana îndreptăţită, reprezentantul familiei sau reprezentantul legal al persoanei îndreptăţite, conţinând cererea însoţită de documentele  prevăzute la pct.7  în funcţie de fiecare caz în parte, se va depune la Serviciul Public Local de Asistenţă Socială Focşani.
           9. Personalul de specialitate din cadrul Serviciul Public Local de Asistenţă Socială Focşani, verifică şi confruntă datele înscrise în cerere cu actele doveditoare şi va efectua  ancheta socială la domiciliul sau reşedinţa solicitanţilor de ajutor de urgenţă.

               Prin  ancheta socială se va constata situaţia de necesitate sau după caz situaţia de urgenţă în care se află familia sau persoana singură. 

               În cazul în care solicitantul refuză să furnizeze actele necesare întocmirii dosarului sau informaţiile necesare pentru realizarea anchetei sociale, se consideră că persoana/ familia nu îndeplineşte condiţiile de acordare a ajutorului de urgenţă ;
          10. După efectuarea anchetei sociale personalul de specialitate din cadrul Serviciul Public Local de Asistenţă Socială Focşani, va analiza fiecare dosar şi va face propuneri de aprobare sau de respingere a solicitărilor de acordare a ajutoarelor de urgenţă, de stabilire a cuantumului ajutorului în limita prevederilor bugetare aprobate, propuneri care vor fi verificate şi avizate de directorul serviciului.

         12. Pentru cererile care nu au îndeplinit condiţii de acordare a ajutorului de urgenţă , personalul de specialitate din cadrul Serviciul Public Local de Asistenţă Socială Focşani vor înainta solicitantului o adresă prin care i se comunică faptul că cererea a fost respinsă şi care sunt motivele respingerii.

          13. In baza verificărilor şi avizelor obţinute, personalul de specialitate din cadrul Serviciul Public Local de Asistenţă Socială Focşani, vor întocmi proiectul de dispoziţie de aprobare a  acordării ajutorului de urgenţă, proiect care va fi înaintat Primarului Municipiului Focşani spre aprobare.

         12. După aprobare, în termen de 5 zile de la comunicare Serviciul Public Local de Asistenţă Socială Focşani va înainta solicitantului un exemplar a Dispoziţiei primarului, iar serviciul de specialitate din cadrul instituţiei va efectua plata ajutorului de urgenţă. 


13. După acordarea sumei beneficiarul ajutorului de urgenţă va prezenta în termen de 30 zile documentele justificative  din care să rezulte că ajutorul de urgenţă acordat a fost utilizat conform dispoziţiei primarului.
           14. În condiţiile în care beneficiarul ajutorului de urgenţă nu poate dovedi modul în care a utilizat ajutorul acordat, sau a dat o altă destinaţie acestuia Serviciul Public Local de Asistenţă Socială Focşani va întocmi documentele legale pentru recuperarea sumei acordate.

   PREŞEDINTE DE ŞEDINŢĂ, 

                                                                                  CONTRASEMNEAZĂ:
         Oloeriu Ioan Liviu                                         SECRETARUL MUNICIPIULUI FOCŞANI

                                                                                                    Eduard Marian Corhană

           ROMÂNIA                                                             Anexa nr.3 la Hotărârea nr.134/2012
     JUDEŢUL VRANCEA

  MUNICIPIUL  FOCŞANI

      CONSILIUL LOCAL
Formular cerere

DOMNULE DIRECTOR

Subsemnatul/a _______________________________________________ cu domiciliul în Municipiul Focşani, strada ____________________________________, nr. ______, bloc ______, scara ______, apartament _____ /locuiesc fără forme legale la următoarea adresă _________________________________________________ vă rog să-mi aprobaţi un ajutor de urgenţă, pentru a depăşi următoarea situatie: ____________________________________

___________________________________________________________________________

Solicit acest ajutor deoarece:
□1. Sunt beneficiar al venitului minim garantat împreună cu familia mea;
□2. Am probleme sociale din următoarele motive:

□a) sunt pensionar fără susţinători legali (soţul/soţia a decedat, nu am/avem copii) şi locuiesc singur;
□ b) veniturile familiei noastre sunt de ______________lei;
□c) Am probleme grave de sănătate pentru care anexez următoarele documente : ________________________________________________________________________________________________________________________________________________________________________________________________________________________________________________________________________________________________ 
□d) sunt elev, student, iar părinţii au decedat;
□e) veniturile nu ne permit să achităm facturile la utilităţi (energie electrică, apă, întreţinere, etc);
Anexez la prezenta cerere următoarele documente care dovedesc situaţia gravă în care ne aflăm:
□ copie după actele de identitate;
□ cupoane de pensie, şomaj, alocaţii, cupoane de pensie de întreţinere din luna anterioară solicitării, 
□ ceritificat fiscal eliberat de Administraţia Financiară din care să rezulte dacă are/nu are  venituri, eliberat în luna curentă depunerii cererii;
□ certificat fiscal eliberat în luna curentă depunerii cererii de către Serviciul Taxe şi Impozite Locale din cadrul Primăriei Municipiului Focşani, din care să rezulte dacă solicitantul are / nu are debite  la bugetul local; 

□ adeverinţă cu salariul brut şi net din luna anterioară cererii;
□ adeverinţă din care să reiasă statutul de elev, student şi dacă beneficiază de bursă, eliberată în luna curentă înregistrării cererii;
□ documente medicale din care să reiasă starea de sănătate a solicitantului (certificate de încadrare într-un grad de handicap, certificate medicale valabile), precum şi reţete sau tratamente prescrise de medicul specialist;
□ adeverinţă eliberată de asociaţia de proprietari/locatari sau după caz de SC ENET SA Focşani, SC CUP SA Focşani, Electrica şi Distrigaz din care să rezulte suma datorată precum şi dacă solicitantul a beneficiat de ajutor pentru încălzirea locuinţei; 
□ alte documente ______________________________________________________

Declar că eu şi membrii familiei mele nu deţinem mai mult de 2 ha pământ, nu avem în proprietate alte clădiri sau alte spaţii de locuit în afara locuinţei de domiciliu. 
Nu detinem autoturism cu vechime mai mica de 10 ani sau alte vehicule (autocamioane, autoutilitare, microbuze, autobuze, rulote, bărci cu motor, motociclete, motorete, scutere de apă, iahturi, etc).


Mă oblig să prezint documente justificative pentru suma primită. 
Data_________ 




Am citit prezenta cerere, drept 

pentru care semnez,
_________________

   PREŞEDINTE DE ŞEDINŢĂ, 

                                                                                  CONTRASEMNEAZĂ:
         Oloeriu Ioan Liviu                                         SECRETARUL MUNICIPIULUI FOCŞANI

                                                                                                    Eduard Marian Corhană










